Iktatószám:

**ADÁSVÉTELI SZERZŐDÉS**

**Az egészséges ivóvíz biztosításához szükséges laboratóriumi fejlesztések megvalósítása céljából különféle labortechnikai készülékek és eszközök beszerzésére**

amely létrejött egyrészről:

Név:

Székhely:

Képviselő neve:

Adószám:

Bankszámlaszám:

Telefon: +36 …………………………

E-mail:

mint Eladó (továbbiakban: Eladó), másrészről:

Név: **Országos Tisztifőorvosi Hivatal**

Székhely: 1097 Budapest, Albert Flórián út 2-6.

Képviselő neve: Dr. Bánóczy Sándorné Dr. Paller Judit mb. országos tisztifőorvos

Adószám: 15329530-2-43

Telefon: +36 1 476-1100/1287

E-mail: paller.judit@oth.antsz.hu

mint Vevő (továbbiakban: Vevő)

együttesen Szerződő Felek között a mai napon és helyen az alábbi feltételekkel:

1. **A SZERZŐDÉS TÁRGYA, HATÁLYA**
	1. Vevő, mint Ajánlatkérő a közbeszerzésekről szóló 2011. évi CVIII. törvény (a továbbiakban: Kbt.) 83.§ szerinti közbeszerzési eljárást (továbbiakban: eljárás) indított –**Adásvételi szerződés –Az egészséges ivóvíz biztosításához szükséges laboratóriumi fejlesztések megvalósítása céljából különféle labortechnikai készülékek és eszközök beszerzése** – tárgyban *(……………………………………………… az adott rész száma és megnevezése)*, ennek során a TED …………………..hivatkozási szám alatt felhívást tett közzé az Európai Unió hivatalos lapjában. Vevő az eljárást a Kbt. rendelkezéseinek megfelelően folytatta le. Eladó, mint Ajánlattevő az eljárásban a törvényes feltételeknek megfelelő érvényes ajánlatot nyújtott be, amely a felhívás szerinti értékelési szempontok alapján a legalacsonyabb összegű ellenszolgáltatást tartalmazó érvényes ajánlatként került kiválasztásra és Vevő az Eladót hirdette ki az eljárás nyerteseként.
	2. Ezen előzmények után a felek a Kbt. 124. §-a alapján az alábbiak szerint állapodnak meg.
	3. Vevő a jelen szerződés hatálya alatt megrendeli az Eladótól a jelen szerződés 1. számú mellékletében szereplő – az egészséges ivóvíz biztosításához szükséges laboratóriumi fejlesztések megvalósítása céljából beszerezni kívánt – *(az adott résztől függően)* különféle labortechnikai készülékek és eszközök, illetve szoftverek (továbbiakban: Eszközök) leszállítását. Eladó pedig vállalja, hogy a jelen szerződés 1. számú mellékletében feltüntetett Eszközöket az ott megjelölt, Eladó ajánlatában tételesen is beárazott vételáron, a Vevő által megjelölt teljesítési hely(ek)re leszállítja és ott a beüzemelést követően átadja.
	4. A teljesítés helye: ...................................... *(az adott résztől függően a műszaki leírás 6. pontjában foglaltak szerint*)

Kapcsolattartók az egyes teljesítési helyeken:

........................................

* 1. **Teljesítési határidő: a szerződés hatályba lépését követő 80. nap, de nem később, mint 2015. szeptember 21.,** valamennyi, a jelen szerződés 1. számú mellékletében feltüntetett eszközök leszállítása, installálása és beüzemelése tekintetében. A beüzemelés tartalmazza az Eszközök működtetésének betanítását. Megrendelő előteljesítést elfogad.
1. **MINŐSÉGI, MŰSZAKI ÉS MENNYISÉGI KÖVETELMÉNYEK**
	1. Az Eszközök részletes paramétereit az Eladó eljárásban benyújtott műszaki ajánlata tartalmazza, mely a jelen szerződés elválaszthatatlan részét képezi.
	2. A jelen szerződés hatálya alatt Eladó az 1. számú mellékletben megjelölt Eszközöket az ott megjelölt mennyiségben (darab), és a 2. számú mellékletben megjelölt területi bontás szerint köteles leszállítani.
	3. Eladó kötelezettséget vállal a fentiekben megjelölt határidőben történő szállításra, továbbá *(résztől függően)* a jelen szerződés tárgyát képező egyes eszközök tekintetében beüzemeléstől számítottan további, a Műszaki leírásban meghatározott időtartamra alkatrész utánpótlásra.
2. **VÉTELÁR**
	1. Felek megállapodnak abban, hogy a Vevő jelen szerződés 1. pontjában megjelölt feladatok ellátásáért az 1. számú mellékletben megjelölt szállítási egységárak és mennyiségek alapján kalkulált Vételárat (továbbiakban: Vételár) fizeti meg Eladó …………………… banknál vezetett ………………………. számú bankszámlájára.
	2. Az egységár, és annak alapján kalkulált Vételár magában foglalja a jelen szerződésben meghatározott Eszközök szállításához, installálásához, beüzemeléséhez és a betanításhoz kapcsolódóan, a szerződésszerű teljesítéshez szükséges valamennyi munka- anyag és egyéb költséget is, ideértve a fuvarozás, tárolás, rakodás, hatósági engedélyek (amennyiben szükséges) költségeit, valamint a különféle vámköltséget, hatósági díjat és adókat.
	3. A jelen szerződés szerinti Vételár a teljesítési helyeken történő teljesítéssel értendők.
	4. Felek rögzítik, hogy a tulajdonjog a szállított Eszköz vonatkozásában a Vételárról kiállított számla megfizetésével száll át Vevőre.
3. **SZÁLLÍTÁSI HATÁRIDŐ, SZÁLLÍTÁS**

4.1. A jelen 1.5. pontjában megjelölt határidőre köteles Eladó a jelen szerződés 1. számú mellékletében megjelölt Eszközöket leszállítani, a jelen szerződés 1.4. pontjában megjelölt teljesítési helyszínekre.

4.2. Az Eladó a szállítás konkrét időpontját megelőzően 3 munkanappal köteles faxon, vagy e-mailen értesíteni a teljesítési helyeken megadott kapcsolattartót. Előszállítás- és részszállítás csak a vevő előzetes írásbeli engedélyével lehetséges.

4.3. A szállítást megelőzően Eladó köteles megadni a fuvarozást végző személy forgalmi rendszámát, hogy vevő ezen gépjármű teljesítési helyre történő beléptetéséről gondoskodni tudjon.

1. **MENNYISÉGI ÉS MINŐSÉGI ÁTADÁS-ÁTVÉTEL**

5.1. Az Eladó a teljesítést a jelen szerződés hatálybalépését követően köteles haladéktalanul megkezdeni, és a jelen szerződés hatálya alatt folyamatosan biztosítani.

5.2. Az eszközök átadásának teljesítési helye: a jelen szerződés 1.4. pontjában megjelölt helyszínek.

5.3. A Felek megállapodnak abban, hogy a szállítás teljesítésének igazolása szállítólevél kiállításával történik, amelyen a Felek az elvégzett munkák átadás-átvételét aláírásukkal igazolják.

Felek rögzítik, hogy a minőségi és mennyiségi vizsgálat költségei a Vevőt terhelik. ha a mennyiségi és minőségi átvétel nem tár fel problémát, a teljesítés igazolása a szállítólevél Vevő általi aláírásával és dátummal való ellátásával történik.

Amennyiben a mennyiségi és műszaki állapot szempontjából történő átvétel során eltérések, hibák, hiányosságok mutatkoznak, úgy az eltéréseket, hibákat, hiányosságokat a Vevő a jegyzőkönyvben rögzíti, és arról az Eladót írásban értesíti. Szállítólevél, illetve teljesítés igazolás ez esetben csak a jegyzőkönyvben foglalt eltérések, hibák maradéktalan és szerződésszerű kijavítását követően állítható ki.

5.4. Eladó a leszállított eszközök tekintetében, amennyiben a hatályos jogszabályok rendelkezései szerint ilyen kötelezettsége fennáll, igazolni köteles az Eszközök minőségi és műszaki követelményeknek, illetve szabványoknak való megfelelőségét.

5.5. Az Eladó főkötelezettsége kiterjed az Eszköz minőségi és szakmai megfelelőségére. A Vevőnek, vagy a képviseletére jogosult személynek jogában áll megvizsgálni a szállított Eszközöket, megfelelnek-e a közbeszerzési eljárás dokumentumaiban és a szerződésben foglalt feltételeknek. Amennyiben a megvizsgált Eszköz nem felel meg az előírt műszaki vagy egyéb feltételeknek, úgy vevő azok átvételét visszautasíthatja, és az Eladó köteles kicserélni vagy megtenni a szükséges intézkedéseket, hogy az eszköz megfeleljen az elvárásoknak.

5.6. Teljesítéskor, amennyiben a szemrevételezés során a vevő mennyiségi, minőségi, illetve műszaki eltérést tapasztal az Eszköz vonatkozásában, annak átvételét megtagadhatja.

**6. A FELEK EGYÜTTMŰKÖDÉSI KÖTELEZETTSÉGE**

* 1. A Felek kötelesek a szerződés teljesítése érdekében együttműködni. Együttműködési kötelezettségük kiterjed különösen a kölcsönös tájékoztatási kötelezettségre. Az Eladó részéről a Vevővel történő együttműködés magában foglalja különösen a folyamatos információcserét, a szükségszerű tájékoztatást, egyeztetéseket, konzultációkat, valamint esetlegesen az Eladó által megjelölt harmadik személlyel történő együttműködést is.
	2. A Felek kötelesek egymást haladéktalanul tájékoztatni minden olyan körülményről, mely a szerződés teljesítését érinti, különösen azokról, melyek a szerződés határidőben történő teljesítését akadályozhatják vagy veszélyeztethetik. A Felek az értesítés elmulasztásából vagy késedelmes teljesítéséből eredő kárért teljes felelősséggel tartoznak.
	3. A Felek rögzítik, hogy az együttműködési kötelezettség megszegését – amennyiben az a vétlen félre jelentős hátránnyal, vagy költséggel jár – súlyos szerződésszegésnek tekintik, és a jelen megállapodásban a súlyos szerződésszegésre előírt következményeket alkalmazzák.
	4. Felek rögzítik, hogy a vonatkozó előírások alapján – mivel a szerződés szerinti díj forrása a központi költségvetésből és uniós forrásból származó együttes pénzeszköz – a szerződés azon adatai, amelynek megismerését vagy nyilvánosságra hozatalát külön jogszabály közérdekből elrendeli nem minősülnek üzleti titoknak.
	5. Eladót titoktartási kötelezettség terheli minden olyan tény és adat tekintetében, amelyről a teljesítés során szerez tudomást. E kötelezettség független a szerződéses jogviszony fennállásától és annak megszűnése után is fennmarad. A titoktartási kötelezettség kiterjed Eladó által készített és a birtokában levő egyéb iratra is, ha ez a titoktartás körébe tartozó tényt, adatot tartalmaz. Az Eladó kötelezettséget vállal arra, hogy amennyiben a vállalkozás teljesítése során állam-, illetve szolgálati titok jutna tudomására, a minősített adat védelméről szóló 2009. évi CLV. törvény, valamint a minősített adat kezelésének rendjéről szóló 90/2010. (III.26.) Korm. rendelet vonatkozó előírásai alapján jár el.
1. **AZ ELADÓ RÉSZÉRŐL A TELJESÍTÉSBEN KÖZREMŰKÖDŐ SZEMÉLYEK**
	1. Az Eladó teljesítésében a Kbt. 128. § (2) bekezdésében rögzítetteknek megfelelően vehet részt alvállalkozó.
	2. Az Eladó minden alvállalkozójáért, megbízottjáért, teljesítési segédjéért úgy felel, mintha a szolgáltatást maga látta volna el.
	3. Az Eladó teljesítésében köteles közreműködni az olyan alvállalkozó és szakember, amely a jelen szerződés alapját képező eljárásban részt vett az Eladó, mint Ajánlattevő alkalmasságának igazolásában, kivéve a Kbt. 128. § (2)-(4) bekezdésekben foglalt esetekben.
	4. Az alvállalkozó személye nem módosítható olyan esetben, amennyiben egy meghatározott alvállalkozó igénybevétele az érintett szolgáltatás sajátos tulajdonságait figyelembe véve az eljárásban az ajánlatok értékelésekor [Kbt. 63. § (4) bekezdése] meghatározó körülménynek minősült.
2. **FIZETÉSI FELTÉTELEK**
	1. Az Eszközök ellenértékének Vevő által történő kiegyenlítése az igazolt teljesítést követően, a Kbt. 130. § (4) bekezdésében meghatározott szabályok szerint, a számla igazolt kézhezvételétől számított 30 napon belül történik. A Kbt. 130.§ szerinti teljesítésigazolás kiállításának feltétele: valamennyi szállítólevél, átadás-átvételi jegyzőkönyv, illetve az Eszközökhöz tartozó egyéb dokumentum Vevő részére történő átadása.
	2. Az Eladó köteles a számlát a teljesítés elismerésétől számított 15 napon belül kiállítani, majd a Vevő részére eljuttatni. A számlához a teljesítésigazolást is mellékelni kell.
	3. Vevő a kifizetéseket az adózás rendjéről szóló 2003. évi XCII. törvény 36/A. § rendelkezéseinek figyelembe vételével, valamint a vonatkozó jogszabályi előírások figyelembe vételével teljesíti.
	4. Az ajánlattétel és a kifizetések pénzneme a magyar forint (HUF).
	5. Előleg: A 4/2011. Korm. rendelet szerint biztosított.

A Vevő a Kbt. 131. § (2) bekezdés és a 4/2011 ( I.28.) Korm. rendelet 57/A.§ alapján a szerződés elszámolható összege 30%-ának megfelelő mértékű szállítói előleg igénylésének lehetőségét biztosítja az Eladó (a szállító) részére, előleg-visszafizetési biztosíték ellenében. Annak igénylése esetén az előleget a Közreműködő Szervezet fizeti ki az Eladó részére.

Az Eladó az előleg igénylését a szerződés megkötését követően, cégszerű nyilatkozat formájában jogosult a Vevő, illetve a Közreműködő Szervezet/Kifizetésre köteles szervezet részére benyújtani. A kifizetésre a 4/2011. Korm. rendelet 57/A. § (3), (4), (5) bekezdései az irányadók. *(A szerződés-tervezetnek ezen része csak akkor válik a végleges szerződés részévé, ha a nyertes ajánlattevő előleg fizetési lehetőségével élni kíván)*

* 1. Az előleg összege a végszámlában kerül elszámolásra.
	2. Az ellenszolgáltatás európai uniós támogatásból kerül finanszírozásra, a támogatásból származó összeg kifizetése a 4/2011. (I. 28.) Korm. rendelet szerint szállítói finanszírozással történik, mely a Közreműködő Szervezet által kerül átutalásra az Eladó számlájára, a hiánypótlás idejét nem beleértve.
	3. Eladó tudomásul veszi, hogy a szolgáltatás ellenértékének Megrendelő általi megfizetése az európai uniós - KEOP 1.5.0/15. sz. projektre vonatkozó Támogatási szerződés alapján - forrásból történik. Az Eladó ennek megfelelően a teljesítés megtörténtét igazoló teljesítés igazolás birtokában egy darab számla benyújtására jogosult.
	4. A vételár elszámolása a KEOP 1.5.0/15. sz. projektre vonatkozó Támogatási szerződés költségvetésének terhére történik.
	5. Eladó nem fizet, illetve számol el a szerződés teljesítésével összefüggésben olyan költségeket, melyek a Kbt. 125. § (4) bekezdés szerinti feltételeknek nem megfelelő társaság tekintetében merülnek fel, és melyek az Eladó adóköteles jövedelmének csökkentésére alkalmasak. Vállalkozó továbbá köteles a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé tenni, és a Kbt. 125.§ (5) bekezdése szerinti ügyletekről Megrendelőt haladéktalanul értesíteni.
	6. Fizetési késedelem: Vevő a Kbt. 127. § (4) bekezdése alapján alkalmazandó a Polgári Törvénykönyvről szóló 2013. évi V. törvény (továbbiakban: Ptk.) 6:155 § (1) bekezdésében foglaltak szerinti késedelmi kamat megfizetésére köteles. Eladó számláján szereplő minden ezzel ellentétes rendelkezés esetén is a fenti szabály érvényesül a Felek viszonylatában.
1. **SZERZŐDÉST BIZTOSÍTÓ MELLÉKKÖTELEZETTSÉGEK**
	1. A Felek rögzítik, hogy az Eladó felel azért, hogy a jelen szerződés alapján rá háruló feladatok határidőben és megfelelő szakmai minőséggel kerüljenek teljesítésre. Felel továbbá minden olyan késedelemért, hiányosságért, kárért, amely abból ered, hogy feladatait nem megfelelő határidőben, gondatlanul, hiányosan vagy szakmailag nem megalapozottan, illetve nem a teljesítésre irányadó dokumentumokban (Ajánlati felhívás, Műszaki leírás, Ajánlat) foglaltak szerint teljesíti.
	2. A Felek rögzítik, hogy az Eladó a jelen szerződést hibásan/késedelmesen teljesíti, amennyiben a szerződésben vagy annak mellékleteiben meghatározott Eszközök leszállítását, illetve beüzemelését a jótállási időszakon belül a hibajavítási kötelezettségét nem teljesíti, nem határidőre teljesíti, hiányosan vagy nem megfelelő szakmai színvonalon teljesít, vagy egyébként megszegi a szerződésben vagy annak mellékleteiben foglalt feltételeket vagy határidőket.
	3. **Késedelmi kötbér:** mértéke a késedelmesen szállított Eszköz nettó ellenértékének
	1%-a / késedelmes nap, de legfeljebb 30 napi tétel.
	4. **Meghiúsulási kötbér:** A jelen szerződés 1.4 pontjában megjelölt szállítási (teljesítési) határidő elteltétől számított 30 napon túli késedelem esetén Eladónak meghiúsulási kötbért kell fizetnie, melynek mértéke a meghiúsult szállítás (a le nem szállított Eszköz) nettó ellenértékének 30%-a.
	5. A kötbér esedékessé válik:

- késedelem esetén: a késedelem beálltával;

- meghiúsulás esetén: teljesítési határidőtől számított 30 napon túli késedelem beálltával.

* 1. Amennyiben az Eladó Vevő kötbérigényét kifogásolja, köteles ezt haladéktalanul, de legkésőbb 3 munkanapon belül írásban megtenni. A Vevő jogában áll az esedékessé vált, késedelmi, illetve meghiúsulási kötbért az Eladónak fizetendő díjból visszatartani, illetve a meghiúsulási kötbért az Eladó felé kibocsátott számla útján érvényesíteni.
	2. **Vevői igények érvényesítése:** A Vevő a szerződésen alapuló, illetve azzal összefüggő kötbér- vagy kárigényeit a következő módon érvényesíti. A Vevő a késedelmes teljesítés, illetve meghiúsulás esetén – az igény jogalapjának és az okot adó ténynek, eseménynek a megjelölésével – felhívja az Eladót, hogy
* a kötbér és/vagy a kötbéren felüli kár jogalapjának és összegének elismerése mellet a kötbér és/vagy a kötbéren felüli kár összegét fizesse meg, vagy
* a kötbér és/vagy a kötbéren felüli kár jogalapjának és összegének elismerése mellett a kötbér és/vagy a kötbéren felüli kár összegének az Eladó számlájába történő beszámítás útján egyenlítse ki, vagy
* nyilatkozzon, hogy a kötbér és/vagy a kötbéren felüli kár jogalapját, vagy összegét nem ismeri el.
* a kötbért a megrendelő visszatarthatja a számlából, mely beszámításra megállapodás, vagy a bíróság döntése alapján kerül.
	1. Az Eladó köteles a fentiekre vonatkozó nyilatkozatát 5 naptári napon belül megadni. Vevő az Eladónak a Vevővel szemben, a Szerződéssel összefüggésben fennálló követelésébe kizárólag az Eladó által elismert követelését számíthatja be. A beszámítás mértékéig a kötelezettségek megszűnnek.
	2. Amennyiben az Eladó a Vevői igényt nem, vagy nem teljes mértékben ismeri el, vagy Eladó 3 naptári napon belül nem nyilatkozik, Vevő jogosult a kötbér mértékét megállapítani, figyelembe véve a jelen szerződés, valamint jelen szerződés mellékleteinek rendelkezéseit, valamint a késedelmes teljesítés összes körülményét.
	3. **A jótállás**: az Eladó a Ptk. 6:171-173 §-a szerinti jótállást vállal a szerződés hibátlan teljesítéséért. A jótállás időtartama a szerződés tárgyát képező Eszközök tekintetében ..... *(résztől függően 12, illetve 24)* hónap. A jótállási idő kezdete a teljesítés napja. A jótállási idő alatt az Eladót terheli az arra vonatkozó bizonyítási kötelezettség, hogy a hiba oka a teljesítést követően keletkezett. Vevő a jótállási időszak alatt elvárja, továbbá azt, hogy Eladó rendelkezzen olyan szervizháttérrel, mely a meghibásodott eszközök tekintetében a hibajavítást határidőben biztosítani tudja. A jótállási idő alatti hibajavítás megkezdésének maximális ideje 3 munkanap. Eladó vállalja, hogy a jótállási időszak elteltét követően Vevő erre irányuló igénye esetén, Vevővel karbantartási és javítási szerződést fog kötni *(I., II., és IV. részek esetében)*.
	4. Ha az Eladó elmulasztja a bejelentett hiba kijavítását a szerződésben rögzített határidőn belül, azt a Vevő elvégeztetheti az Eladó előzetes értesítésével, annak kockázatára és költségére, annak érdekében, hogy a leszállított Eszköz rendeltetésszerű működését helyreállítsa. Ez az intézkedés a Vevő jogait az Eladóval szemben semmiben sem érinti. Ilyen Vevői intézkedés, az Eladó előzetes írásbeli értesítését követően, a költségek fedezése érdekében, okot adhat az Eladó által biztosított jólteljesítési biztosítéknak a Vevő általi lehívására a ténylegesen felmerült költség mértékéig.

9.12. ***Szállítói előleg-visszafizetési biztosíték:***

A 4/2011. (I. 28.) Korm. rendelet 57/A. § alapján az Eladó jogosult a szerződés elszámolható összege 30%-ának megfelelő mértékű szállítói előleg igénylésére. Eladó köteles az igénybejelentése alapján folyósítandó szállítói előleg összegének megfelelő mértékű, a Kormány európai uniós források felhasználásával kapcsolatos irányítóhatósági feladatok ellátására kijelölt tagja javára szóló, a Kbt. 126. § (6) b) bekezdése szerinti biztosítékot nyújtani.

A 4/2011. (I. 28.) Korm. rendelet 57/A. § (3) alapján: A közbeszerzési eljárás eredményeként kötött szerződésben a közszféra szervezet kedvezményezett köteles kikötni a közbeszerzési eljárás eredményeként kötött szerződés elszámolható összegének 10%-a és az igényelt szállítói előleg különbözetére jutó támogatásösszegének megfelelő mértékű, a Kormány európai uniós források felhasználásával kapcsolatos irányítóhatósági feladatok ellátására kijelölt tagja javára szóló, a Kbt. 126. § (6) bekezdése szerinti biztosíték-nyújtáskötelezettségét. A gazdasági társaság vagy nonprofit szervezet szállító cégjegyzésre jogosult vezető tisztségviselőjének vagy legalább 50%-os közvetlen tulajdonrésszel rendelkező tulajdonosának, vagy együttesen legalább 50%-os közvetlen tulajdonrésszel rendelkező természetes személy tulajdonosainak kezességvállalása, vagy garanciaszervezet által vállalt kezesség, valamint az Áht. 92. § (1) bekezdése szerintiállami kezesség is elfogadható a szállítói előleg biztosítékaként.

A szállítói előleggel és az előleg visszafizetési biztosítékkal kapcsolatos szabályokat a 4/2011 (I.28.) Korm. rendelet szabályozza, melynek 57/A. § (6) bekezdése alapján a központi koordinációs szerv meghatározza a szállítói előleggel történő elszámolás részletszabályait.

Biztosíték nyújtásának hiányában Eladó előlegre nem jogosult, Támogató mentesül előlegfizetési kötelezettsége alól. Eladó a biztosítékot a szállítói előleg – külön előlegbekérő okiratban történő –igénylésével egyidejűleg köteles közvetlenül a Közreműködő Szervezet részére benyújtani a Vevő egyidejű értesítése mellett.

*(A szerződés-tervezetnek ezen része csak akkor válik a végleges szerződés részévé, ha a nyertes ajánlattevő előleg fizetési lehetőségével élni kíván)*

9.13. ***Teljesítési biztosíték***

Felek megállapodnak, hogy Eladó a szerződés hatálybalépésének időpontjában a teljesítés elmaradásával (nem teljesítés) kapcsolatos igények biztosítékaként, teljesítési biztosíték nyújtására köteles. A teljesítési biztosíték a Vevőt illeti, ha az Eladó a szerződés teljesítését a saját érdekkörében felmerült ok miatt meg sem kezdi, vagy megkezdi, de nem fejezi be . Nem teljesítés esetén Eladó a teljesítési biztosíték összegét teljes egészében elveszti. A teljesítési biztosíték érvényesítése nem mentesíti az Eladót a teljesítési biztosíték értékét meghaladó kár megtérítésének kötelezettsége alól.

A teljesítési biztosíték összege a szerződés szerinti (áfa nélkül számított) ellenszolgáltatás, 5 %-a.

9.14. ***Jólteljesítési biztosíték***

Felek rögzítik, hogy Eladó a hibás teljesítéssel kapcsolatos igények biztosítékaként jólteljesítési biztosítékot köteles nyújtani. A jólteljesítési biztosíték mértéke a szerződés –ÁFA nélkül számított – ellenszolgáltatásának 5%-a. A jólteljesítési biztosítékot a szerződés teljesítésének időpontjában kell rendelkezésre bocsánati a Kbt.126.§ (4) bekezdésében foglaltakkal egyezően.

A szerződésteljesítésének időpontja egyben a jólteljesítési biztosíték rendelkezésre bocsátásának időpontja. A hibás teljesítéssel kapcsolatos igények teljesítésére kikötött biztosítékot az Eladó mindaddig köteles folyamatosan fenntartani (meghosszabbítani) és a Vevő rendelkezésére bocsátani, amíg az Eladó maradéktalanul és szerződésszerűen eleget nem tesz a Jóteljesítési Biztosíték Időtartama alatt felmerült jótállási kötelezettségeinek és / vagy amíg a jelen szerződés alapján jótállási kötelezettsége bármilyen tekintetben egyébként fennáll.

9.15. ***A teljesítési és jólteljesítési biztosítékok közös szabályai:***

Az Eladó a teljesítési és a hibás teljesítéssel kapcsolatos igények teljesítésére kikötött biztosítékot a Kbt. 126. § (6) bekezdés a) pontja szerinti lehetőségek közül általa választott formában köteles a Kbt. 126. § (4) bekezdése alapján a szerződés hatálybelépésekor, illetve a hibás teljesítéssel kapcsolatos igények teljesítésére kikötött biztosítékot a szerződés teljesítésének időpontjában a Vevőként szerződő fél rendelkezésére bocsátani.

A Kbt. 126. § (8) bekezdése alapján az Eladóként szerződő fél a Kbt. 126. § (6) bekezdésében foglalt egyik biztosítéki formáról a másikra áttérhet, a biztosítékoknak azonban a szerződésben foglaltösszegnek és időtartamnak megfelelően folyamatosan rendelkezésre kell állniuk.

1. **Kapcsolattartás, A TELJESÍTÉS igazolása**
	1. A szerződés teljesítésével kapcsolatos ügyintézésre és kapcsolattartásra a Felek által felhatalmazott személyek

**Eladó részéről:**

Telefon:……………., Fax:…………………., E-mail:

**Vevő részéről:**

Telefon: …………………., Fax: ………………, E-mail: ……………………..

* 1. Teljesítés igazolásra jogosult a ………………………………… szakmai támogatójának előzetes szakmai igazolását követően:

**Eladó részéről:**

Telefon:……………., Fax:…………………., E-mail:

1. **A szerződés módosítása, elállás, felmondás, megszűnése**

**A szerződés módosítása:**

* 1. A szerződés módosítása körében az alábbi alakiságok érvényesülnek: Jelen szerződésben szabályozottakat csak írásban (papír alapú dokumentum), a Felek cégszerű aláírásával lehet módosítani. Szóban, ráutaló magatartással vagy írásban, de a szerződést aláíró képviselő személyektől eltérő beosztással rendelkező személyek által tett jognyilatkozat a szerződés módosítására nem alkalmas.
	2. A szerződés módosítása körében az alábbi tartalmi megkötések érvényesülnek: Jelen szerződést a Kbt. előírásainak megfelelően, a Közbeszerzési Eljárás alapján megkötött szerződések módosítására vonatkozó szabályok betartásával lehet módosítani, a Kbt. 132. §-ban foglaltak szerint.

**Elállás, felmondás:**

* 1. A Vevő jogosult az Eladóhoz címzett egyoldalú írásbeli nyilatkozatával a jelen szerződéstől elállni illetve azt azonnali hatállyal felmondani az Eladó jelentős mértékű szerződésszegése esetén. Jelentős szerződésszegésnek minősül:
* Eladó végelszámolás kérelme (amennyiben gazdasági társaság a Eladó) a cégbíróságra benyújtásra kerül,
* Eladóval szemben az illetékes cégbíróság előtt törlési vagy felszámolási eljárás indul,
* Eladó adószámát felfüggesztik,
* Eladóval szemben jogerőre emelkedett fizetési meghagyás útján követelés érvényesítése van folyamatban,
* Eladó bármilyen módon megtéveszti Vevőt vagy valótlan adatot szolgáltat és ez közvetlen vagy közvetett módon súlyosan káros hatással lehet a szerződéses kötelezettségek teljesítésére,
* Eladó a teljesítést jogos ok nélkül megtagadja,
* az Eladó indokolt ok nélkül elmulasztotta megkezdeni, vagy felfüggesztette a jelen szerződés szerinti feladatok elvégzését,
* megszegi a közreműködő bevonására vonatkozó, vagy a jogszerű foglalkoztatásra vonatkozó kötelezettségét,
* bármely jelen szerződés szerinti kötelezettségét súlyosan megszegi,
* Eladó késedelme, amennyiben annak mértéke oly mértékű, hogy az abból fakadó kötbér értéke eléri a kötbérmaximumot,
* Eladó súlyos hibát követ el tevékenysége során, vagy olyan mulasztást valósít meg, amely a Vevő számára jelentős érdeksérelemmel jár,
* Eladó a jelen szerződésben rögzített feladat megvalósításával olyan késedelembe esik, amely a tevékenység végrehajtását lehetetlenné teszi és a késedelmet az írásbeli felszólításban meghatározott határidőig sem hárítja el,
* Eladó jelen szerződésen alapuló kötelezettségeit olyan jelentős mértékben megszegte, hogy ennek következtében Vevőnek a további teljesítés nem áll érdekében,
* Eladónak felróható okból második alkalommal bekövetkezett hibás vagy késedelmes teljesítése esetén,
* jogszabályon alapuló felmondási vagy elállási okok fennállnak,
* Eladó titoktartási kötelezettségét megszegte.
	1. Eladó jogosult a szerződéstől azonnali hatállyal elállni, amennyiben:
* Vevő 90 napon túli fizetési késedelembe esik, és azt írásos felszólítás ellenére sem teljesíti;
* Vevő többszöri szakszerűtlen, jogellenes utasítása, amely Eladó szerződésszerű teljesítését lehetetlenné teszi.
	1. Vevő a szerződéstől bármikor elállhat. Ha az elállásra vagy felmondásra nem Eladónak felróható okból került sor, Vevő köteles megtéríteni Eladónak az elállás vagy felmondás időpontjáig felmerült – igazolt – költségeit a Kbt.125. § (6) bekezdése alapján.
	2. Amennyiben a teljesítési határidő lejárta előtt nyilvánvalóvá válik, hogy az Eladó a jelen szerződésben meghatározott feladatokat olyan számottevő késedelemmel tudná elvégezni, ami az adott feladat eredményének a Vevő tevékenységi körében történő alkalmazhatóságát nagymértékben zavarja, vagy meghiúsítja, vagy az Eladó a hibás teljesítés kijavítására tűzött ésszerű határidőn belül a hibákat nem javítja ki, a Vevő jogosult gyakorolni az elállás jogát, és meghiúsulási kötbért követelni. A Vevő a kötbéren felüli kárát is érvényesítheti.
	3. A Kbt. 125. § (5) bekezdése alapján Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha
* az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy jogi személyiséggel nem rendelkező gazdasági társaság, amely nem felel meg a Kbt. 56. § (1) bekezdés *k)* pontjában meghatározott feltételeknek.
* az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy jogi személyiséggel nem rendelkező gazdasági társaságban, amely nem felel meg a Kbt. 56. § (1) bekezdés *k)* pontjában meghatározott feltételeknek.
	1. Felek rögzítik, hogy a Kbt. 125. § (5) bekezdés szerinti felmondás esetén az Eladó a szerződés megszűnése előtt már szerződésszerűen teljesített szolgáltatás pénzbeli ellenértékére jogosult.
	2. Felek a szerződést közös megegyezéssel bármikor megszüntethetik.
	3. Jelen szerződés megszűnik:
* a Felek közös megegyezése esetén írásbeli közös nyilatkozatukkal, az abban megjelölt napon és feltételekkel,
* a jelen szerződés 1.5. pontjában foglalt időtartam lejártával vagy a projekt zárásának időpontjával, kivéve, ha a jelen szerződés eltérően rendelkezik, figyelemmel a mindenkor hatályos Támogatási Szerződésben foglaltakra is;
* bármelyik fél azonnali hatályú felmondásával, a másik fél súlyos szerződésszegése esetén,
* bármelyik fél jogutód nélküli megszűnésével.
	1. A szerződés megszűnésekor a Felek kötelesek egymással elszámolni.
	2. A felmondási idő alatt a Felek jelen szerződés szerinti jogaikat gyakorolják és kötelezettségeiket teljesítik.
1. **ZÁRÓ RENDELKEZÉSEK**
	1. Vevő tájékoztatja az Eladót, hogy a támogatásra irányuló igényt nyújtott be. A jelen szerződés hatályba lépésének feltétele egyrészről, hogy Vevő rendelkezésére álljon a 4/2011. (I.28.) Korm. rendelet szerinti minőségellenőrzési tanúsítvány, másrészről pedig az érintett projekt támogatási szerződésének megkötése. Vevő felhívja Eladó figyelmét a Kbt. 40.§ (3) bekezdése alapján, hogy a támogatásra irányuló igény el nem fogadása, vagy az igényeltnél kisebb összegben történő elfogadása olyan oknak, illetve körülménynek minősül, amely megalapozza a Kbt. 40. § (4) bekezdésében hivatkozott szakaszok alkalmazásának lehetőségét. Amennyiben a támogatási szerződés megkötésére a szerződéskötést követő 2 hónapon belül nem kerül sor, a szerződés a felek külön jognyilatkozata nélkül megszűnik.
	2. Vevő tájékoztatja Eladót, hogy jelen szerződés finanszírozása okán Eladónak, a KEOP pályázatra vonatkozó egyéb követelményeket is teljesítenie kell. Ennek körében Eladó a szerződés hatályának időtartama alatt az irodai papírhasználat környezeti hatásainak minimalizálására kell törekednie oly módon, hogy az általa használt papírban legyen újrahasznosított alkotórész, továbbá az általa használt papír fehérítetlen legyen, nyomtatás során pedig köteles kétoldalas nyomtatást alkalmazni.
	3. Eladó a zöld közbeszerzés feltételeinek teljesítés körében köteles a Vevővel történő kommunikációban, illetve az egyes feladatok elvégzése során, az elektronikus utat előnyben részesíteni. Eladó vállalja továbbá, hogy a szerződés teljesítése során a dokumentálás elektronikus adathordozón történik, és valamennyi olyan dokumentum, amely többszörös egyeztetést igényel, csak a felek által elfogadott utolsó végleges verzióban kerül kinyomtatásra.
	4. Eladót az esélyegyenlőség biztosítása körében a következő kötelezettségek terhelik:
* a szerződés teljesítéséhez kapcsolódó nyilvános eseményeken és kommunikációban figyel az esélytudatosság kifejezésére, nem közvetít szegregációt, nem növeli a meglévő csoportokra vonatkozó előítéleteket;
* esélyegyenlőségi tervvel rendelkezik a szerződés hatályának teljes időtartama alatt;
* esélyegyenlőségi munkatársat, vagy felelőst alkalmaz a szerződés hatályának időtartama alatt.
	1. Jelen szerződésben nem érintett kérdések tekintetében a Ptk., a Kbt., az Áht., a 4/2011. (I.28.) Korm. rendelet, továbbá a vonatkozó egyéb jogszabályok rendelkezéseit kell alkalmazni.
	2. A Felek megállapodnak, hogy amennyiben a jelen szerződés bármely része érvénytelennek bizonyulna, a szerződés egyéb részét továbbra is hatályosnak tekintik, kivéve, ha az érvénytelen rész hiányában a megállapodást nem kötötték volna meg. Az érvénytelen rész helyett a Ptk. rendelkezései irányadók.
	3. Szerződő Felek kifejezetten megállapodnak, hogy jelen szerződés egészére - így különösen a szerződés megkötésére, anyagi és alaki érvényességére, kötelmi hatásaira, a szerződést biztosító mellékkötelezettségekre, a szerződéssel kapcsolatos követelések beszámíthatóságára, engedményezés útján történő átruházhatóságára és átvállalására – a magyar jog rendelkezéseit kell alkalmazni, ide nem értve a magyar kollíziós magánjogi szabályokat (nemzetközi magánjogról szóló 1979. évi 13. tvr.).
	4. Felek jelen szerződésből eredő esetleges jogvitáikat elsősorban tárgyalásos úton kötelesek rendezni. Amennyiben nem sikerül a jogvitát tárgyalásos úton rendezi, úgy a Pp. szerint hatáskörrel és illetékességgel rendelkező bíróság lesz jogosult eljárni.
	5. Vevő részéről jelen szerződésben foglalt bármely jog késedelmes érvényesítése, illetve érvényesítésének elmulasztása nem jelenti a jogok érvényesítéséről való lemondást, illetve valamely jog részleges vagy kizárólagos érvényesítése nem zárja ki a többi, illetve a fennmaradó jog érvényesítését.
	6. Jelen szerződés elválaszthatatlan részét képezi az 1.1 pont szerinti eljárás Ajánlati Felhívása, Ajánlattételi Dokumentációja (annak függelékeivel és mellékleteivel együtt), az eljárás során nyújtott kiegészítő tájékoztatás(ok) *(adott esetben)*, Eladó eljárásban benyújtott és Vevő által nyertesként kihirdetett ajánlata, valamint a szerződés alábbi mellékletei:
1. számú melléklet: A szerződés tárgyát képező eszközök listája, mennyisége és szerződéses ára
2. számú melléklet: Szállítási mátrix
	1. Felek kijelentik, hogy jelen szerződésben foglaltakat elolvasták, megértették, és mint szerződéses akaratuknak mindenben megfelelőt, jóváhagyólag – a képviselet szabályainak figyelembevételével – írták alá. Jelen szerződést összesen ...... egymással teljesen megegyező, eredeti példányban készült, amely példányokból a Vevőt 4 példány az Eladót ..... példány illet meg.

|  |  |
| --- | --- |
| Kelt: Budapest, …………………..**Vevő**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**képviseli**: Dr. Bánóczy Sándorné Dr. Paller Judit mb. országos tisztifőorvos**PH** | Kelt: Budapest, …………………….**Eladó**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**képviseli**: **PH** |

Pénzügyi ellenjegyzés:

Budapest, 2015. ......................

**Horváth Ervin**

mb. gazdasági főigazgató